આ વાતની શરૂઆત થાય છે વર્ષ 2010થી. જ્યારે વૈશ્વિક મંદીના કારણે લંડનમાં રહેતા સુજય સોહાણીને તેના બોસે એક મેસેજ લખીને પાંચ સ્ટાર હોટલની તેની નોકરીમાંથી નીકાળી દીધો. અચાનક જ નોકરીમાંથી નીકાળી દેવાથી સુજય દુખી થઇ ગયો. હવે તેની ખાવાના પણ ફાંફા હતા. તેણે તેના મિત્ર જોડેથી મદદ માંગી. સુજય કહ્યુ કે હવે તેની પાસે વડાપાઉં ખાઇને પણ જીવન નિર્વાહ ચલાવાય તેટલા પૈસા નથી. અને આ વાતથી બન્ને મિત્રોના એક વિચાર આવ્યો અને આ ચર્ચાએ તેમનું જીવન હંમેશા માટે બદલી દીધું.